Salé
<s>Salé (arapski: سلا‎)  je grad na sjeveru Maroka od 890,403 stanovnika.</s>

<s>Geografija 
Salé leži duž atlanske obale, na ušću rijeke Bouregreg, koja ga razdvaja od marokanske prijestolnice Rabata.</s>

<s>Današnji Salé je stambeno predgrađe (svog vječnog rivala) Rabata, oni zajedno imaju preko 1,622,860 stanovnika.</s>

<s>Historija</s>

<s>Historija Saléa počela je za rimskih vremena, kad su oni u tom kraju osnovali koloniju Sala Colonia.</s><s>Ali sam grad osnovali su Berberi u 10. vijeku kao prijestolnicu.</s><s>Od 1068. njime vlada dinastija Almoravida.</s><s>Pravi procvat grada počeo je u 12. vijeku kad su njime vladali Almohadi on je potrajao i do 14. vijeka kad su mjime vladali Merinidi.</s><s>Salé je prosperirao zahvaljujući svom strateškom položaju na pravcu put Fes-Marakeš i zbog luke, preko koje se odvijala trgovina između Evrope i Maroka.</s>

<s>Velika džamija, podignuta je između 1028. i 1029. zajedno sa medresom pa je Salé postao jedan od najvažnijih islamskih teoloških centara u Maroku.</s><s>Nakon napada kastiljanskih vojske 1260., grad je počeo graditi bedeme.</s>

<s>Početkom 17. vijeka, a naročito od 1610. u Salé, su počeli dolaziti protjerani Muslimani i Židovi sa Iberijskog poluotoka.</s><s>Oni su udahnuli novi životni elan gradu, naročito oni koji su došli u prvom valu, jer je njima bilo dozvoljeno da sa sobom uzmu i svoju imovinu.</s><s>Onima iz drugog vala to nije bilo dopušteno pa su oni osjećali opljačkani od Španjolaca, pa su se u svojoj osvetoljubivosti okrenuli piratstvu.</s><s>Tako je Salé došao na glas kao prijestolnica berberskih pirata, čak se udružio sa rivalskim Rabatom pa je između 1627. i 1666. egzistirala njihova zajednička nezavisna piratska Republika Salé.</s>

<s>U to doba jedino je ta republika imala nezavisnu luku, sve ostale marokanske luke bile su u rukama Portugalaca ili Španjolaca.</s><s>Sve je to trajalo dok nisu alauitski vladari zauzeli Salé i Rabat, na taj način prestala je postojati ta republika.</s><s>Ipak, zahvaljujući trgovini Salé je nastavio prosperirati i tokom 18. vijeka, čak je proširio svoj utjecaj na vrlo udaljene krajeve.</s><s>Ekonomski slom desio se 1755. zbog potresa u Lisabonu, kako je epicentar bio gotovo na sredini između Lisabona i Saléa, tsunami koji je izazvao uništio je ušće Bouregrega i luku.</s>

<s>Nakon tog je vodeća marokanska luka postala Esauira, a Salé je čitav 19. vijek životario i polako tonuo u zaborav.</s><s>S druge strane puno mlađi Rabat, je jako avanzirao i postao vodeći administrativni centar u zemlji.</s><s>U njegovu nekoć slavnu luku više ne uplovljavaju trgovački brodovi već samo ribarski.</s>

<s>Prvi most Al Hassan preko Bouregrega do Rabata izgrađen je 1957., do danas ih je podignuto 4 (uključujući željeznički).</s>

<s>Pobratimski gradovi 
  Tlaxcala, Meksiko
  Soči, Rusija</s>

<s>Izvori</s>

<s>Vanjske veze</s>

<s>La ville de Salé (službene stranice)  
 La ville de Salé</s>

<s>Gradovi u Maroku</s>

